SARL-NUUS SONDAG 27 Januarie 2013 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika. Die SARL saai 
elke Sondag om (8:15 SAT `n nuusbulletin in Afrikaans en om (8:30 SAT in En- 
gels uit. Vir oudio gaan na www.sarl.org.za, klik op `'Amateur Radio Today” en 
volg die skakels soos aangedui. Vir oudio deur Echolink, koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik.) 


STIL SLEUTELS 


Dit is met leedwese dat bekend gemaak moet word dat die sleutels van twee 
radioamateurs onlangs stil geraak het, Hulle is die van: Les Smith, ZSIGR, 
op Saterdag 5 Januarie weens 'n massiewe beroerteaanval, en Hein Frohnapfel, 
ZS6HFJ, lid van die Noordwes Amateurradioklub op Vrydag 25 Januarie. 


Ons innige meegevoel aan die familie en vriende van die afgestorwenes. 
(POUSE) 

IN DIE NUUS VANDAG: 

HERAANSOEK VIR AMATEURLISENSIES 


KLUBS EN HF ASSESSORS MOET SO GOU MOONTLIK VIR DIE MEI 
RAE REGISTREER 


ADF KRY `n GROOT HUPSTOOT 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante items. 


HERAANSOEK VIR AMATEURLISENSIES 


In `n Staatskoerant onlangs uitgegee verskyn die vereistes van OKOSA dat elke 
radioamateur voor 25 Januarie 2013 `n heraansoek vir vernuwing van sy of haar 
lisensie moet doen. Die SARL het `n vereenvoudigde aansoekvorm, wat deur 
OKOSA goedgekeur is, opgestel. Dit is beskikbaar op www.sarl.org.za. Indien 
u die sperdatum gemis het, kan die vorm nog steeds voltooi en aan OKOSA 
per pos of e-pos gestuur word. Vul ook die deel vir laat aansoek in en skryf as 
rede “Nie bewus gewees van die vereiste om vir my amateurlisensie heraansoek 
te doen nie” 


Geen fooie of nuwe eksamens word vereis nie. Vul die vorm in, skandeer dit en 
stuur dit per e-pos of gewone pos aan OKOSA. Die SARL se webtuiste het volle 
besonderhede van die pos- en e-posadresse. Daar is ook `n riglyn oor hoe om 
die vorm te voltooi. 


KLUBS EN HF ASSESSORS MOET SO GOU MOONTLIK VIR DIE MEI 
RAE REGISTREER 


Die SARL se RAE-bestuurder, Gideon Jannasch, ZSAGJA, het verlede week 
die besonderhede van die 2013 RAFE aangekondig. Die Mei-eksamen sal gehou 
word op 16 Mei 2013 en die Oktobereksamen op 17 Oktober 2013. Klubs wat `n 
eksamensentrum wil bestuur, moet die aansoekvorm so gou moontlik voltooi en 
aan rae@sarl.org.za stuur. HF-assessors moet, ook so gou as moontlik registreer. 


Volledige besonderhede en al die vorms is beskikbaar op die SARL se webtuiste 
onder lisensiëring. Kies die RAE Administrasieknoppie. 


'n Nuwe studiegids oor regulasies is ook beskikbaar wat `n opsomming van al 
die regulasies met betrekking tot amateurradio bevat. Enige vrae rakende die 
RAFE moet aan Gideon na rae@sarl.org.za gestuur word. 


ADF KRY `n GROOT HUPSTOOT 


Hierdie week het die SARL Antennaverdedigingsfonds tot R37 100 nader aan 
die R50 000-teiken toegeneem. Om 'n lys van donateurs te sien en uit te vind 
hoe om jou naam en skenking by te voeg, besoek www.sarl.org.za en kies An- 
tenna Defence Fund van die spyskaart aan die linkerkant. Die afgelope week 
het die Secunda Amateurradioklub `n aansienlike skenking gemaak. Ons eerste 
bydrae uit die nywerheid was `n donasie van R6 000 deur Radio Accessories 
& Data Modems. Sam Ford en al die ander skenkers, die SARL waardeer u 
ondersteuning. 


SA AMSAT, OPROEP VIR REFERATE 


Teen die einde van verlede jaar het SA AMSAT die eerste oproep gemaak vir 
referate vir die 2013 SA AMSAT RUIMTESIMPOSIUM wat op 18 Mei 2013 in 
die Innovation Hub in Pretoria gehou sal word. Die tema van die konferensie is 
“Ruimte - `n uitdagende Amateurradiogrens”. 


Indien jy beplan om 'n referaat te lewer, stuur asseblief `n kort opsomming van 
die voorgestelde verhandeling teen 31 Januarie aan saamsat@intekom.co.za. Vir 
meer inligting, besoek www.amsatsa.org.za. 


AMERIKAANSE PADVINDERS KRY SPESIALE KENTEKEN AS HULLE 
RADIOAMATEURS IS 


Die Nasionale Boy Scouts van Amerika, afgekort BSA, erken nou jeugdige of 
volwassene wat `n amateurradiolisensie het met `n spesiale kenteken wat op die 
uniform vertoon kan word. Die kenteken, in die vorm van `n strook, het die 
woorde: “Amateur Radio Operator” daarop. 


Jim Wilson, K5ND, is die BSA se direkteur van kommunikasiedienste, maar 
in die amateurgemeenskap bekend as voorsitter van die nasionale Radio- 
Padvinderkomitee en organiseerder van die nasionale Jamboree op die Lug, sê 
dat die erkenning kom uit gesprekke wat `n paar maande gelede begin is met 
die padvinderkomitee wat toekennings en kentekens vir die scoutuniform kies. 


Hy sê navorsing toon amateurradio deur die padvinders so vroeg as die 1940's 
erken is. 'Teen die tyd van die skryf van SARLNUUS kon dit nie bevestig 
word of daar so `n erkenning vir Suid-Afrikaanse Scouts en Girl Guides en 
Voortrekkers is nie, maar dit is die moeite werd om na aanleiding daarvan deur 
die betrokkenes op gevolg te word. 


MOSIES VIR DIE SARL ALGEMENE JAARVERGADERING 


Die sluitingsdatum vir die indiening van mosies en items vir bespreking by 
die SARL se Algemene Jaarvergadering is 31 Januarie 2013. `n Mosie moet 
'n volledige motivering insluit en moet onderteken word deur `n voorsteller en 
sekondant wat albei lede van die Suid-Afrikaanse Radioliga is. Die adres vir 
items per e-pos vir die AJV-agenda is secretary@sarl.org.za. 


WAYNE MILLS, NING, CO-MAGAZINE AS DX-REDAKTEUR AANGES- 
TEL 


Bekende DXer, DXpedisioneerder en Kompeteerder, Wayne Mills, N7NG, van 
Jackson, Wyoming, is as C@-tydskrif se nuwe DX-redakteur aangestel. 


Reeds in 1953 op die ouderdom van 11 gelisensieer, het Mills in 1956 met DX- 
werking begin en sy eerste DXpedisie in 1985 meegemaak. Hy was lid van die 
Zed-A-1-A span wat weer amateurradio in 1991 in Albanië begin het, en ook die 
werking daarvan in die nuut onafhanklike Republiek van Kosovo in 2008 begin 
het. 


Van 2000 tot 2007, was Mills bestuurder van die ARRL se Lidmaatskap Dienste- 
afdeling en het aan die ontwikkeling van die elektroniese bevestigingstelsel Log- 
van-die-Wêreld gewerk. Hy het ook verskeie kompetisierekords oor die jare 
opgestel, maar sê hy beskou homself baie meer `n DXer as 'n kompeteerder. 


NT7NG sal begin met die skryf van die CO DX-kolom in die tydskrif se April 
2013 uitgawe. Mills wat in die CO DX Hall of Fame `n 1999 ingehuldig is, was 
volg Carl Smith, NAAA, op, wat na 13 jaar van die skryf van die tydskrif se DX 
kolom uitgetree. 


NUWE LEDE 


Die SARL verwelkom 7 radioamateurs wat as lede by ons organisasie aangesluit 
het. Ons vertrou dat hulle n lang en gelukkige verbintenis met dei SARL sal 
geniet. Hulle is: Peter Scott - ZRIKW Leon Uys - ZS6ALU Jacgues Swanepoel 
- ZSGWDL Machael Castelyn - ZS6BML David Schofield - ZS6DOG Mev J 
Snyman - ZS6JAG CC Mc Kenzie - ZSGAUF Charles Derel van der Spuy Louw 
- ZRIABA 


Die SARL se ledetal is tans 1674 
HF VOORTPLANTINGSVOORSPELLING 


Hannes Coetzee, ZSGBZP, berig dat die verwagte sonaktiwiteitsvlak laag tot 
baie laag gaan wees. Al die sigbare sonvlekke is tans stabiel. 


Vir diegene wat hulle eie frekwensievoorspellings wil doen, die verwagte effek- 
tiewe sonvlektelling vir die week is ongeveer 47. 


Amateurs gaan al die DX-bande van 20 tot 10 m geniet met 15 m wat die beste 
openinge gaan oplewer terwyl die 20 m net `n kortkop agter behoort te wees. 10 
m openinge gaan smiddae oor dagligpaaie voorkom. 


Besoek gerus www.spaceweather.co.za vir meer inligting. 


DAGBOEK VAN GEBEURE 20 Januarie Laaste dag van PEARS Nasion- 
ale BHF/UHF-kompetisie. 26 Januarie - SARL Somer @RP-kompetisie 12:00 
tot 15:00 UTC. 31 Januarie Sluitingsdatum vir insending van nominasies vir 
Raadslede vir die volgende termyn en mosies vir die 2013 AJV. 31 Januarie - 
Laaste dag vir indiening van 'n verkorte resume van `n beoogde aanbieding vir 
SA AMSAT RUIMTESIMPOSIUM op 18 Mei 2013 na saamsat@sarl.org.za. 31 
Januarie Laaste dag vir indiening van aansoeke vir n SAARDT-beurs vir RAE- 
studente, besonderhede by www.amateurradio.org.za. 2-3 Februarie - AWA se 
GG-aktiwiteitsdae. 9-10 Februarie - SARL se Nasionale Velddae. 23 Februarie 

SARL se Jeugnaelloop 10:00 tot 12:00 SAT en `n spesiale gebeurtenis begin- 
nende om 09:00. 


SARL-nuus nooi klubs en individue uit om nuusbrokkies van belang vir radioa- 
mateurs en kortgolfluisteraars in te dien. Plaas nuusberigte - indien moontlik 
- in beide Engels en Afrikaans op www.sarl.org.za/newsinbox.asp, nie later nie 
as die Donderdag wat die bulletindatum voorafgaan. 


Die SARL nooi u om elke Sondagoggend om 10:00 SAT op 145,750 MHz in die 
Pretoria-omgewing te luister na “Amateur Radio Today”. Daar is herleidings 
Op 7 082, 7 205 en 17 760 kHz en ook 'n podcast deur ZS6RO. Vir oudiostrome 
en Echolink deur ZS6FCOS, besoek www.sarl.org.za, klik op “Amateur Radio 
Today”, gaan na die groen kolom en klik op 'Listen on the web'. 'n Heruitsending 
vind op Maandae om 16:30 UTC op 4 895 kHz plaas. Ontvangsrapporte sal 
waardeer word. Ons is in die besonder geinteresseerd in verslae oor ontvangs 
op 4 895 kHz aangesien dit naby aan die voorgestelde nuwe amateurtoekenning 
van 5 MHz is. Ontvangsverslae uit alle gebiede van Suid-Afrika sal waardevol 
wees vir ons aansoek aan OKOSA vir frekwensiestudies. Stuur verslae aan 
artoday(@sarl.org.za. 


Sentech voorsien die uitsendings op die nie-amateurfrekwensies. 


Die SARL-NUUSSPAN wens al ons luisteraars en intekenare `n voorspoedige 
nuwe jaar toe. 


U het geluister na `n nuusbulletin van die Suid-Afrikaanse Radioliga, met ver- 
talings deur Richard Peer, ZS6UK, en George Honiball, ZS6NE, wat ook die 
bulletin saamgestel en geredigeer het. 


Dankie dat u geluister het, 73. 
/EX 


